Във връзка с постъпило уведомление за инвестиционно предложение с вх. № ОВОС-258/13.02.2020г. и становище на БД ИБР-Пловдив с изх. № ПУ-01-277(9)/13.11.2020г. за: „Предприятие за производство на бетонови изделия и производство и рециклиране на инертни материали от скални фракции, включително изграждане на сондажен кладенец с дълбочина 15 метра“ в имот с №11845.53.40, с. Войводиново, община Марица, с възложител: А. Стоянов,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение включва дейност, попадаща в обхвата на т. 2, буква „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002016 „Рибарници пловдив“.

Копие на писмото е изпратено до Община Марица, Кметство с. Войводиново и БД ИБР - Пловдив

Отговорено от РИОСВ-Пловдив на 18.11.2020г.